Yhdennentoista EKR:n varainhoitoasetuksen 19 artiklan 4 kohdan mukaisesti arviot maksusitoumuksista ja maksuista on päivitetty viimeisimpien ennusteiden perusteella.

Komissio ja EIP ovat saattaneet ajan tasalle vuosia 2022 ja 2023 koskevat ennusteet kaikkien Afrikan, Karibian ja Tyynenmeren (AKT) maiden ja merentakaisten maiden ja alueiden (MMA) osalta. Erityisesti maksuja koskevat arviot on koottu siten, että EKR:n sopimuspuolet voisivat varata mahdollisimman tarkat määrät kansallisiin talousarvioihinsa ja että EKR:ään olisi käytettävissä riittävästi määrärahoja niin, että kassavaroista ei tulisi puutetta.

Komissio esittää tässä asiakirjassa yhdenteentoista Euroopan kehitysrahastoon sovellettavasta varainhoitoasetuksesta annetun neuvoston asetuksen (EU) 2018/1877, jäljempänä ’yhdennentoista EKR:n varainhoitoasetus’, 19 artiklan 4 kohdan mukaisesti tiedot varainhoitovuonna 2021 toteutuneista sekä varainhoitovuosille 2022 ja 2023 vahvistetuista maksusitoumuksista, maksuista ja rahoitusosuuksista. Tiedoissa on otettu huomioon Euroopan investointipankin (EIP) ennusteet.

Huomautus: Euroopan kehitysrahastojen toteutunut rahoitus 31. joulukuuta 2021 mennessä (maksusitoumukset ja maksut) ja ennusteet varainhoitovuosiksi 2022–2023.

3.Toteutuneet luvut vuonna 2021 ja ennusteet vuosiksi 2022 ja 2023 (miljoonaa euroa)

Seuraavassa taulukossa esitetään komission tuoreimpiin ennusteisiin perustuva päivitys maksusitoumuksista, maksuista ja rahoitusosuuksista.

Toteutuneet määrät 2021 ja ennusteet 2022–2023 (*) 2021 2022 2023 Maksusitoumukset Komissio 0 0 0 EIP 179 0 0 Yhteensä 179 0 0 Maksut Komissio 3 435 2 500 1 800 EIP 613 987 858 Yhteensä 4 048 3 487 2 658 Rahoitusosuudet Komissio (11. EKR) 3 700 2 500 1 800 EIP (10. EKR) 70 0 0 EIP (11. EKR) 230 300 300 Yhteensä 4 000 2 800 2 100

* Luvut ovat bruttomääräisiä, eli niistä ei ole vähennetty vapautuneita eikä takaisin perittyjä määrärahoja / takaisin saatuja varoja. Tämä käytäntö vastaa EU:n yleiseen talousarvioon sovellettavaa käytäntöä.

4.Vuosien 2024 ja 2025 rahoitusosuuksia koskevat ei-sitovat arviot (miljoonaa euroa)

Ennusteet 2024–2025 (*) 2024 2025 Rahoitusosuudet Komissio (11. EKR) 1 500 900 EIP (11. EKR) 300 9 Yhteensä 1 800 909

* Yhdennentoista EKR:n varainhoitoasetuksen (EU 2018/1877) 19 artiklan 2 kohta: alustava tilastolliseen lähestymistapaan perustuva ei-sitova ennuste, joka koskee odotettuja rahoitusosuuksien vuotuisia määriä.

5. Rahoituksen toteutuminen varainhoitovuonna 2021, ennusteet vuosiksi 2022 ja 2023

Vuosi 2021 oli ensimmäinen vuosi ilman uusia maksusitoumuksia, sillä yhdennentoista EKR:n raukeamislausekkeen määräpäivä oli 31. joulukuuta 2020. Kaiken kaikkiaan komissio ja EIP ovat onnistuneet sitomaan yli 99,8 prosenttia yhdennentoista EKR:n määrärahoista.

Vuonna 2021 EKR:n maksut olivat yhteensä 4 048 miljoonaa euroa. Toteutusaste oli näin ollen 92,53 prosenttia vuotuisesta 4 375 miljoonan euron tavoitteesta, joka ilmoitettiin neuvostolle kesäkuussa 2021. Komission EKR:n vuoden 2021 maksujen (3 435 miljoonaa euroa) osalta covid-tilanteen pitkittymisen vuoksi 50 prosenttia lähetystöistä Saharan eteläpuolisessa Afrikassa ei saavuttanut maksutavoitettaan. Lisäksi joissakin maissa poliittiset kriisit vaikuttivat merkittävästi toimiin ja estivät tai vähensivät useita budjettitukimaksuja (Etiopia, Guinea (Conakry) ja Mali). Tyynellämerellä ja Karibialla myös covid-rajoitukset vaikuttivat toteutumiseen. Lisäksi Fidžillä ja Haitissa taloudellisen, sosiaalisen ja poliittisen tilanteen heikkenemisestä johtuvilla haitallisilla oheisvaikutuksilla oli tuhoisa vaikutus infrastruktuurihankkeisiin.

Kahdeksannen EKR:n rahoitus ja toiminta päättyi vuonna 2021 (sen kokonaismenot olivat yhteensä 10 374 miljoonaa euroa). Kahdeksannen EKR:n rahoitusta ja toimintaa koskevat yksityiskohtaiset tiedot esitetään EKR:n vuoden 2021 tilinpäätöksessä. Kahdeksannen ja yhdeksännen EKR:n sitomatta jääneiden ja vapautettujen varojen osalta EU15-maille on jo maksettu neljä maksupalautusta, joiden kokonaismäärä on 1 869 miljoonaa euroa (joista 43 miljoonaa euroa tammikuussa 2022). Yhdeksännessä EKR:n varauksessa jäljellä olevat varat hyvitetään maksupalautuksina periaatteessa kerran vuodessa, kunnes sitomatta jääneet tai vapautetut varat on palautettu kokonaisuudessaan.

Liitteissä 1, 2 ja 3 esitetään vuoden 2021 toteutuneet määrät ja vuosien 2022–2023 maksuennusteet. Kunkin vuoden taloudellista tilannetta verrataan aiemmin ilmoitettuihin ennusteisiin.

Liitteissä 4 ja 5 esitetään jäsenvaltioiden ja Yhdistyneen kuningaskunnan (UK) rahoitusosuudet vuosina 2022 ja 2023 erittäin ja maittain eriteltyinä.

Liitteessä 6 esitetään jäsenvaltioiden ja Yhdistyneen kuningaskunnan vuotuiset rahoitusosuudet vuosina 2022–2025.

Liitteessä 7 esitetään kunkin EKR:n vapautuneiden varojen varanto 31. joulukuuta 2021.